
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.105/2007 pentru completarea Ordonanţei de urgenţă a Guvernului nr.111/2006 privind finanţarea unor proiecte de investiţii care necesită o perioadă mai lungă de un an până la finalizare, cu care comisia noastră a fost sesizată în fond cu adresa Biroului Permanent nr.PL.x 822 din 3 decembrie 2007.
	PREŞEDINTE,

Aurel Gubandru



Parlamentul  României

[image: image1.png]FOMANIA




	Comisia pentru buget, finanţe şi bănci
	
	Bucureşti,    7.02.2008
Nr. 657


RAPORT

asupra proiectului de Lege privind aprobarea Ordonanţei de urgenţă 

a Guvernului nr.105/2007 pentru completarea Ordonanţei de urgenţă a Guvernului nr.111/2006 privind finanţarea unor proiecte de investiţii care necesită 

o perioadă mai lungă de un an până la finalizare
Cu adresa nr.PL.x 822 din 3 decembrie 2007, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr.105/2007 pentru completarea Ordonanţei de urgenţă a Guvernului nr.111/2006 privind finanţarea unor proiecte de investiţii care necesită o perioadă mai lungă de un an până la finalizare.
La întocmirea raportului s-au avut în vedere avizul favorabil al Consiliului Legislativ, cu observaţii şi propuneri, transmis cu adresa nr.1342/3 octombrie 2007, avizul favorabil al Comisiei juridice, de disciplină şi imunităţi şi avizul negativ al Comisiei pentru politică economică, reformă şi privatizare.
Prezentul proiect de Lege are ca obiect de reglementare modificarea şi  completarea Ordonanţei de urgenţă a Guvernului nr.111/2006 privind finanţarea unor proiecte de investiţii care necesită o perioadă mai lungă de un an până la finalizare, în sensul creării unui temei pentru emiterea normelor metodologice de aplicare a acestei ordonanţe de urgenţă.

Prin aplicarea normelor metodologice de aplicare a Ordonanţei de urgenţă a Guvernului nr.111/2006, aprobată prin Legea nr.126/2007, se va putea respecta termenele de îndeplinire a angajamentelor asumate de România în relaţia cu NATO şi Uniunea Europeană referitor la realizarea unor obiective de investiţii precum şi cuprinderea anumitor proiecte prioritare în anexele la bugetele proprii, în vederea aprobării acestora prin legea bugetului de stat pe anul 2008.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor doamna Boni Cucu din partea Ministerului Economiei şi Finanţelor.
La lucrările comisiei au participat 24 deputaţi, din totalul de 28 membri ai comisiei.

Raportul comisiei a fost adoptat majoritate de voturi. 
Proiectul de Lege a fost  adoptat de Senat în şedinţa din data de 28 noiembrie 2007, în calitate de primă Cameră sesizată.
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor.
În urma dezbaterii proiectului de Lege privind aprobarea Ordonanţei de urgenţă a Guvernului nr.105/2007 pentru completarea Ordonanţei de urgenţă a Guvernului nr.111/2006 privind finanţarea unor proiecte de investiţii, în şedinţa din data de  6 februarie 2008, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat. 
	PREŞEDINTE,

Aurel Gubandru
	SECRETAR,

Radu Cătălin Drăguş


Expert parlamentar:
Popescu Luminiţa

